Ед Шийрън на празника на туршията в Златарица - Любопитно | Vesti.bg
Ед Шийрън на празника на туршията в Златарица
Нов тренд във Фейсбук – световноизвестни изпълнители и исторически личности с участия и срещи из цялата страна
1 февруари 2019, 09:54, oбновена в 11:17
В социалната мрежа вече могат да се открият и събития като „Хана Монтана в Монтана“, „Концерт на Lil Pump на кукерски фестивал "Сурва 2020"“ и дори съвместни участия на звезди от българската и световната сцена като „Селена Гомес и Преслава. Гергьовден“ и „Дрейк и Галена на Кюстендилска пролет“.
Освен участия на световноизвестни (съвместно с български) звезди, потребителкото въображение сътворява и събития, в които известни личности посещават България за традиционни празници като „Концерт на Snoop Dog по повод Априлското въстание“, „Ед Шийрън на празника на туршията в Златарица“ или пък „Migos на Празника на суджука в Горна Оряховица“.
Исторически личности като Хитлер и Сталин също се появяват в създадените от потребителите Фейсбук събития - „Другарска среща между Тодор Живков и Сталин на Бузлуджа“ и „Другарска среща с Адолф Хитлер и Тодор Живков на Бузлуджа“ са само две от тях.
Отрицателни коментари почти не се забелязват, защото всички приемат тази онлайн инициатива на шега. Все пак „Светът е оцелял, защото се е смял“ - не можем да сме винаги сериозни и да се оставяме на мрачното зимно време да убива настроението ни.
Очевидно въображението на българина няма граници, след като този тренд замени поостарелите масови събития от типа „Масово мазане с крем "Здраве"“, „Масово лежане вкъщи“ и „Масово бъркане с химикал в очите“, които бяха превзели Фейсбук преди година.
Защо тези кучета от София взривиха мрежата за един ден
"Разсеяното гадже" - снимката, с която в интернет се шегуват
"На мене ми е" - групата, по която се запалиха хиляди
Защо Божинов и малкото коте станаха хит в интернет
Вероятната истина зад перфектните снимки в Инстаграм